San Martín del Rey Aurelio
#000002
Mira ún la mayada, cualquier mayada,
esfilachada anguaño en muries de piedra cariao; entá dalguna caltién la teya;
acullá, les llates; otres, el techu fechu de piedra, llábanes inmenses que
recuerden l’esfuerciu de la vida nes mayaes. Y yera tou un branu soportando’l
sol; la nuble guariando, la borrina pela mañana tapeciendo l’ámbitu del que
namás se sabía pola llueca de les vaques; y l’agua qu’atacaba, yá en bastiazos,
yá en díes y díes de ritmu sele.
#000007